kalixlouiis/myanmar-wikipedia-corpus huggingface dataset:
အသုဘာနုပဿီ၊ အာဟာရေပဋိကူလသညီ၊ သဗ္ဗလောကေအနဘိရတသညီ၊ သဗ္ဗသင်္ခါရေသု အနိစ္စာနုပဿီ၊ မရဏသညာ အဇ္ဈတ္တသူပဋ္ဌိတ ဖြစ်အောင် ပွားများအပ် ကြိမ်ဖန်များစွာ အလေ့အလာ ပြုအပ်သည်ရှိသော် စေတောဝိမုတ္တိ၊ စေတောဝိမုတ္တိဖလာနိသံသ၊ ပညာဝိမုတ္တိ၊ ပညာဝိမုတ္တိဖလာနိသံသဖြစ်ပုံ၊ စေတောဝိမုတ္တ, ပညာဝိမုတ္တ ရဟန်းကို “ဥက္ခိတ္တပလိဃ”“သံကိဏ္ဏ ပရိခ” “အဗ္ဗုဠှေသိက” “နိရဂ္ဂဠ” “အရိယ ပန္နဒ္ဓဇ, ပန္နဘာရ, ဝိသံယုတ္တ”ဟု ဆိုအပ်ပုံ အကျယ်ကို ရဟန်းတို့အား ဘုရားရှင် ဟောတော်မူသည့်သုတ်။
အဋ္ဌကထာ၌ နိဗ္ဗာန်ကိုအာရုံပြုလျှက် ဖလသမာပတ်ချမ်းသာဖြင့် နေသော ရဟန္တာပုဂ္ဂိုလ်ကို ဟောတော်မူပုံ၊ စောရနဂရ, ခေမနဂရ-ဥပမာဖြင့် ဖွင့်ပြတော်မူပါသည်။
ဋီကာ၌လည်း မှတ်သားဖွယ်ပုဒ်တို့ကို ဖွင့်ပြထားပါသည်။
-အံ၊၂၊၇၅-၆။
အံ၊မြန်၊၂၊၉၂-၃။
အံ၊ဋ္ဌ၊၃၊၃၂။
-အင်္ဂုတ္တရနိကာယ၊ ပဉ္စကနိပါတ၊ ဒုတိယပဏ္ဏာသ၊ (၈)၃-ယောဓာဇီဝဝဂ္ဂ၊ ဒုတိယသုတ်။
အနိစ္စသညာ၊ အနိစ္စေဒုက္ခသညာ၊ ဒုက္ခေအနတ္တသညာ၊ ပဟာနသညာ၊ ဝိရာဂသညာဟူသော တရားငါးပါးကို အထက်ပါသုတ်အတိုင်း ရဟန်းတို့အား ဘုရားရှင် အကျယ်အားဖြင့် ဟောတော်မူသည့်သုတ်။
-အံ၊၂၊၆၃-၆။
အံ၊မြန်၊၂၊၇၇-၈၁။
အံ၊ဋ္ဌ၊၃၊၂၈-၉။
အံ၊ဋီ၊၃၊၂၆-၆။
-အင်္ဂုတ္တရနိကာယ၊ ပဉ္စကနိပါက၊ ဒုတိယပဏ္ဏသက၊ (၆) ၁-နီဝရဏဝဂ္ဂ။
သတ္တမသုတ်။
အိုခြင်းသဘော, ဖျားနာခြင်းသဘော, သေဆုံးရခြင်းသဘော, ရှင်ကွဲ သေကွဲ ကွဲရခြင်းသဘော, ကောင်း-မကောင်းသော ကံသည်သာ ကိုယ်ပိုင်ဥစ္စာ, ကံ၏အမွေခံ -ကံသာလျှင်အကြောင်းရှိပုံ, ကံသာလျှင် ဆွေမျိုးဖြစ်ပုံ, ကံသာလျှင် ကိုးကွယ်ရာ ဖြစ်ပုံဟူသော တရားငါးမျိုးကို မိန်းမဖြစ်စေ, ယောက်ျားဖြစ်စေ လူဖြစ်စေ, ရဟန်းဖြစ်စေ အမြဲမပြတ် ရှုမှတ်နေရမည်။
သတ္တဝါတို့အား အရွယ်နုပျိုမှု “ယောဗ္ဗနမာန်၊ အနာကင်းကွာ ကျန်းမာမှုကြောင့် “အာရောဂျမာန်” အသက်ရှည်မှုကြောင့် “ဇီဝိတမာန်” ချစ်ခင်စုံမက် နှစ်သက် မြတ်နိုးဖွယ်ဖြစ်သော သတ္တဝါ, သင်္ခါရတို့၌ ဖြစ်သောဆန္ဒ-ရာဂကို အကြောင်းပြု၍ ဒုစရိုက်ဆယ်ပါးတို့ကို ပြုလုပ်, ပြောဆို ကြံစည်တတ်ကြသည်။
ယင်းဒုစရိုက်တို့ကို ပြုလုပ် ပြောဆို, ကြံစည်ကြောင်းဖြစ်သော ယောဗ္ဗနမာန်, အာရောဂျမာန်, ဇီဝိတမာန် ဆန္ဒရာဂတို့ကို အကြွင်းမဲ့ဖြစ်စေ, အဖြစ်နည်းပါးအောင်ဖြစ်စေ ပယ်နိုင်ခြင်းအကျိုး၊ ယင်းဇရာသဘာဝ, ဗျာဓိသဘာဝ, မရဏသဘာဝ, နာနာဘာဝ -ဝိနာဘာဝသဘာဝ, ကမ္မသဘာဝတို့ကို မလွန်မြောက်နိုင်ပုံကို ရှုမှတ်ဆင်ခြင်နေသော အရိယာသာဝကအား လောကုတ္တရာမဂ်ဉာဏ်, ဖြစ်ပေါ်လာပုံ၊ သံယောဇဉ်တရားတို့ကို အကြွင်းမဲ့ ပယ်နိုင်ပြီး အနုသယတရားတို့ ကင်းပျောက်သွားပုံကို အကျယ်တဝင့် ဟောတော်မူသည့်သုတ်။
Haiphong ( , IPA: [haːj˧˩ fawŋ͡m˨˩] ( ) သို့မဟုတ် Hải Phòng သည် ဗီယက်နမ်တွင် အဓိကစက်မှုမြို့တော်နှင့် တတိယအကြီးဆုံးမြို့တော်ဖြစ်သည်။
ဟိုင်ဖုန်သည် မြစ်နီမြစ်ဝကျွန်းပေါ်ဒေသ ရှိ နည်းပညာ၊ စီးပွားရေး၊ ယဉ်ကျေးမှု၊ ဆေးပညာ၊ ပညာရေး၊ သိပ္ပံပညာနှင့် ကုန်သွယ်ရေးတို့၏ ဗဟိုချက်ဖြစ်သည်။
ဟိုင်ဖုန်ကို ဗီယက်နမ်နိုင်ငံ၏ အဓိက ဆိတ်ကမ်းမြို့အဖြစ် ၁၈၈၇ ခုနစ်တွင် တည်ထောင်ခဲ့ပါသည်။
၁၈၈၈ခုနစ် တွင် ပြင်သစ်တတိယသမ္မတနိုင်ငံသမ္မတ Sadi Carnot က ဟိုင်ဖုန် ကိုတည်ထောင်ရန် အမိန်ထုတ်ပြန်ခဲ့သည်။
၁၉၅၄ ခုနှစ်မှ ၁၉၇၅ ခုနှစ်အထိ ဟိုင်ဖုန် သည် မြောက်ဗီယက်နမ်၏ အရေးကြီးဆုံးသော ရေကြောင်းသွားလာရေးမြို့တော်အဖြစ် တာဝန်ထမ်းဆောင်ခဲ့ပြီး ၁၉၇၆ ခုနှစ်တွင် ဟနွိုင်း နှင့် ဟိုချီမင်းမြို့ တို့နှင့် ပြန်လည်ပေါင်းစည်းထားသော ဗီယက်နမ်၏ တိုက်ရိုက်ထိန်းချုပ်သော မြူနီစီပယ်များထဲမှ တစ်ခုဖြစ်လာခဲ့သည်။
ဟိုင်ဖုန် တွင် လူ့စွမ်းအားဖွံ့ဖြိုးတိုးတက်မှုအညွှန်းကိန်း ၀.၇၈၂ (မြင့်မားသည်) သည် ဗီယက်နမ်နိုင်ငံ၏ မြူနီစီပယ်များနှင့် ပြည်နယ်များအားလုံးတွင် စတုတ္ထ အဆင့်ရှိသည်။
သမိုင်း Dynastic ဗီယက်နမ် ဟိုင်ဖုန်သည် အေဒီ ၄၀ တွင် တရုတ်အုပ်စိုးမှုကို ဆန့်ကျင်ကာ အေဒီ ၄၃ တွင် ရှုံးနိမ့်သည်အထိ အုပ်ချုပ်ခဲ့သော ထရန် ညီအစ်မ များ၏ ကွပ်ကဲမှုအောက်တွင် အမျိုးသမီးဗိုလ်ချုပ်များထဲမှ လီချန် ၏ မွေးရပ်မြေ ဖြစ်သည်။
မက်ခ်မင်းဆက်လက်ထက် ရာစုနှစ်များစွာကြာပြီးနောက် ထိုဒေသသည် မက်ခ်ဘုရင်များ၏ဇာတ ပြည်နယ်အရှေ့ဘက်ခြမ်းကို ကာကွယ်ထားသောကြောင့် Hải -dương thương-chính quan- phòng ("ကုန်သွယ်ရေးကာကွယ်ရေးနယ်မြေ") ဟု အမည်တွင်ခဲ့သည်။
ကဏ္ဍ:ဗီယက်နမ်နိုင်ငံရှိ မြို့များ ကဏ္ဍ:Articles with hAudio microformats။
ကန္ထားမြို့ (ဗီယက်နမ်: Cần Thơ) သည် ဗီယက်နမ်နိုင်ငံ၏ စတုတ္ထအကြီးဆုံးမြို့ကြီး ဖြစ်ပြီး မဲခေါင်မြစ်ဝကျွန်းပေါ်ဒေသတွင် အကြီးဆုံးမြို့ဖြစ်သည်။
Cần Thơ သည် ၎င်း၏ ရေပေါ်ဈေးများ၊ Bánh tráng (ဆန်မှုန့်ဖက်ထုပ်) ပြုလုပ်သည့်ကျေးရွာများနှင့် လှပသော ကျေးလက်တူးမြောင်းများကြောင့် ထင်ရှားသည်။
၂၀၂၄ ခုနှစ်စာရင်းအရ လူဦးရေ ၄,၁၉၉,၈၂၄ ဦးခန့်ရှိပြီး မဲခေါင်မြစ်၏ မြစ်ခွဲတစ်ခုဖြစ်သော Hậu မြစ်၏ တောင်ဘက်ကမ်းတွင် တည်ရှိသည်။
"အနောက်တိုင်း မဟာမြို့တော်" (Tây Đô) ဟု နာမည်ပြောင်ပေးထားသည့် ဤမြို့သည် ဟိုချီမင်းမြို့မှ ၁၆၉ ကီလိုမီတာ (၁၀၅ မိုင်) အကွာတွင် တည်ရှိသည်။
ကိုးကား ကဏ္ဍ:ဗီယက်နမ်နိုင်ငံရှိ မြို့များ ကဏ္ဍ:ဗီယက်နမ်ဘာသာစကား ပါဝင်သော ဆောင်းပါးများ။
ဟိုင်ဖုန်မြို့သည် မြစ်နီမြစ်ဝကျွန်းပေါ်ဒေသ ရှိ နည်းပညာ၊ စီးပွားရေး၊ ယဉ်ကျေးမှု၊ ဆေးပညာ၊ ပညာရေး၊ သိပ္ပံပညာနှင့် ကုန်သွယ်ရေးတို့၏ ဗဟိုချက်ဖြစ်သည်။
ဟိုင်ဖုန်မြို့ကို ဗီယက်နမ်နိုင်ငံ၏ အဓိက ဆိတ်ကမ်းမြို့အဖြစ် ၁၈၈၇ ခုနစ်တွင် တည်ထောင်ခဲ့ပါသည်။
ဟိုင်ဖုန်မြို့တွင် လူ့စွမ်းအားဖွံ့ဖြိုးတိုးတက်မှုအညွှန်းကိန်း ၀.၇၈၂ (မြင့်မားသည်) သည် ဗီယက်နမ်နိုင်ငံ၏ မြူနီစီပယ်များနှင့် ပြည်နယ်များအားလုံးတွင် စတုတ္ထ အဆင့်ရှိသည်။
မက်ခ်မင်းဆက်လက်ထက် ရာစုနှစ်များစွာကြာပြီးနောက် ထိုဒေသသည် မက်ခ်ဘုရင်များ၏ဇာတ ပြည်နယ်အရှေ့ဘက်ခြမ်းကို ကာကွယ်ထားသောကြောင့် Hải -dương thương-chính quan- phòng ("ကုန်သွယ်ရေးကာကွယ်မှုနယ်မြေ") ဟု အမည်တွင်ခဲ့သည်။
-အံ၊၂၊၁၃၄-၆။
အံ၊မြန်၊၂၊၁၆၈-၁၇၁။
အံ၊ဋီ၊၃၊၄၆။
-အင်္ဂုတ္တရနိကာယ၊ ပဉ္စကနိပါတ၊ ၃-တတိယပဏ္ဏာသက၊ (၁၄) ၄-ရာဇဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် မင်းအဖြစ်ကို တောင့်တသော သားတော်ကြီး အရည်အချင်းငါးမျိုးနှင့် မင်းအဖြစ်ကို ကြံစည်တောင့်တပုံဥပမာဖြင့် အရဟတ္တဖိုလ်ကို ရနိုင်သောရဟန်း၏ အရည်အချင်း (ဂုဏ်ရည်) ငါးမျိုးနှင့် အာသဝက္ခယဖြစ်ရန် ရဟန်းတို့အား ဘုရားရှင် ဟောတော်မူသည့်သုတ်။
အံ၊၂၊၁၃၆-၇။
အံ၊မြန်၊၂၊၁၇၁-၁၇၃။
-အင်္ဂုတ္တရနိကာယ၊ .... ဆဋ္ဌသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် အိမ်ရှေ့မင်းအဖြစ်ကို တောင့်တသော သားတော်ကြီး၏ အရည်အချင်းငါးမျိုးနှင့် ကြံစည်တောင့်တပုံ ဥပမာဖြင့် အာသဝက္ခယဉာဏ်ကို တောင့်တသောရဟန်း၏ အရည်အချင်း (ဂုဏ်ရည်) ငါးမျိုးတို့ကို တောင့်တကြံစည်ပုံ အသီးသီးတို့ကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၁၃၀-၁။
အံ၊မြန်၊၂၊၁၆၂-၃။
အံ၊ဋီ၊၃၊၄၃-၄။
-အင်္ဂုတ္တရနိကာယ၊ ပဉ္စကနိပါတ၊ တတိယပဏ္ဏာသက၊ (၁၄) ၄-ရာဇဝဂ္ဂ၊ ပထမသုတ်။
လူဖြစ်သော ရန်သူတစ်စုံတစ်ယောက်မျှ မဖျက်ဆီး မတားမြစ်နိုင်သော စကြာရတနာကို လည်စေနိုင်သော စကြာမင်း၏ အရည်အချင်းငါးမျိုးနှင့် တစ်စုံ တစ်ယောက်သော နတ်, လူ, ဗြဟ္မာမျှ မလည်စေနိုင်သော အနုတ္တရဓမ္မစက်ကို လည်စေတော်မူနိုင်သော ဘုရားရှင်၏ အရည်အချင်းငါးမျိုးတို့ကို ဟောတော်မူသည့်သုတ်။
-အံ၊၂၊၁၃၁။
အံ၊မြန်၊၂၊၁၆၃-၄။
အံ၊ဋီ၊၃၊၄၄။
အင်္ဂုတ္တရနိကာယ၊ ပဉ္စကနိပါတ၊ တတိယပဏ္ဏာသက။
(၁၄) ၄-ရာဇဝဂ္ဂ၊ ဒုတိယသုတ်။
စကြာမင်းသားတော်ကြီးနှင့် အရှင်သာရိပုတ္တရာ-တို့၏ အထက်သုတ်ပါ အရည်အချင်းတို့ကို ဟောတော်မူသည့်သုတ်။
အဋ္ဌကထာ၌ စကြာရတနာကွယ်ပျောက်ပုံ၊ ပြန်လည်ဖြစ်စေပုံတို့ကို ဖွင့်ပြ ထားပါသည်။
ဋီကာ၌လည်း ဖွင့်ဆိုချက်များ များစွာရှိပါသည်။
-အံ၊၂၊၁၂၉-၁၃၀။
အံ၊မြန်၊၂၊၁၆၁-၂။
-အင်္ဂုတ္တရနိကာယ၊ ပဉ္စကနိပါတ၊ ၃-တတိယပဏ္ဏာသက၊ (၁၃) ၃-ဂိလာနဝဂ္ဂ၊ ဒသမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံး နေတော်မူစဉ် ဗျသနတရားငါးပါးတို့တွင် ဉာတိဗျသန၊ ဘောဂဗျသန၊ ရောဂဗျသန တို့ကြောင့် ကွယ်လွန်ပြီးနောက် သတ္တဝါများ အပါယ်လေးပါး မရောက်နိုင်ပုံ၊ သီလဗျသန, ဒိဋ္ဌိဗျသနတို့ကြောင့် ကွယ်လွန်ပြီးနောက် သတ္တဝါများ အပါယ်လေးပါးသို့ ကျရောက်ကြပုံနှင့် သမ္ပဒါတရားငါးပါးတို့တွင် ဉာတိသမ္ပဒါ၊ ဘောဂသမ္ပဒါ၊ အာရောဂျ သမ္ပဒါသုံးပါးတို့ကြောင့် ကွယ်လွန်ပြီးနောက် သတ္တဝါများ နတ်ရွာသုဂတိ မရောက် နိုင်ကြပုံ၊ သီလသမ္ပဒါ၊ ဒိဋ္ဌိသမ္ပဒါ နှစ်ပါးကြောင့် ကွယ်လွန်ပြီးနောက် သတ္တဝါများ နတ်ရွာသုဂတိသို့ရောက်ကြပုံ၊ ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၃၊၅၂၁-၂။
အံ၊မြန်၊၃၊၅၀၉-၅၁၀။
-အင်္ဂုတ္တရနိကာယ၊ ဧကာဒသကနိပါတ၊ ၁-နိဿယဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူနေစဉ် သီတင်းသုံးဖော်တို့အား ဆဲရေးသူ၊ ဘေးကိုပြ၍ ငြိမ်းခြောက်သူ၊ အရိယာပုဂ္ဂိုလ်တို့အား စွပ်စွဲကဲ့ရဲ့သောပုဂ္ဂိုလ်များ ရရှိခံစားရမည့် အပြစ် ၁၁-မျိုးကို သုက္ကပက္ခ, ကဏှပက္ခအားဖြင့် ရဟန်းတို့အား ဘုရားရှင်ဟောတော်မူသည့်သုတ်။
-အံ၊၂၊၁၂၈။
အံ၊မြန်၊၂၊၁၅၈။
-အင်္ဂုတ္တရနိကာယ၊ ပဉ္စကနိပါတ၊ တတိယပဏ္ဏာသက၊ (၁၃)၃-ဂိလာနဝဂ္ဂ၊ ပဉ္စမသုတ်နှင့် ဆဋ္ဌသုတ်။
ပဌမသုတ်၌ -အသက်တိုကြောင်းတရား ငါးပါးနှင့် အသက်ရှည်ကြောင်း တရားငါးပါးတို့ကို သရုပ်တုတ်၍ ဟောတော်မူသည်။
ဒုတိယသုတ်၌လည်း -ယင်းတရားငါးပါးစီတို့ကိုပင် ပဌမသုတ်၊ အမှတ် (၅) “အကာလစာရီ” “ကာလစာရီ” နေရာ၌ “ဒုဿီလ ပါပမိတ္တ” နှင့် “သီလဝန္တ ကလျာဏမိတ္တ”တို့ကို လဲလှယ်၍ ဟောတော်မူသည်။
-အံ၊၂၊၁၂၆။
အံ၊မြန်၊၂၊၁၅၆-၇။
-အင်္ဂုတ္တရနိကာယ၊ ပဉ္စကနိပါတ၊ တတိယပဏ္ဏာသက၊ (၁၃)၃-ဂိလာနဝဂ္ဂ၊ တတိယသုတ်။
သူနာပြုပုဂ္ဂိုလ်တို့ ပြုစုရမလွယ်ကူ (ခက်ခဲ)သော သူနာ၏ အင်္ဂါငါးရပ်နှင့် ပြုစုရ လွယ်ကူသောသူနာ၏ အင်္ဂါငါးရပ်တို့ကို ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။
-အံ၊၂၊၁၂၇။
အံ၊မြန်၊၂၊၁၅၇-၈။
သူနာပြု မပြုလုပ်ထိုက်သောပုဂ္ဂိုလ်၏ အင်္ဂါငါးရပ်နှင့် ပြုလုပ်ထိုက်သောပုဂ္ဂိုလ်၏ အင်္ဂါငါးရပ်တို့ကို ကဏှပက္ခ -သုက္ကပက္ခအားဖြင့် ဟောတော်မူသည့်သုတ်။
-အံ၊၂၊၂၁၄-၅။
အံ၊မြန်၊၂၊၂၆၈-၂၀။
အံ၊ဋ္ဌ၊၃၊၇၄-၅။
အံ၊ဋီ၊၃၊၇၄-၅။
-အင်္ဂုတ္တရနိကာယ၊ ပဉ္စကနိပါတ၊ ၄-စတုတ္ထပဏ္ဏာသက၊ (၂၀) ၅-ဗြာဟ္မဏဝဂ္ဂ၊ ဒသမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ်- (၁) ကာမမှထွက်မြောက်ရာ နေက္ခမ္မဓာတ်၊ (၂) ဗျာပါဒမှ ထွက်မြောက်ရာ အဗျာပါဒဓာတ်၊ (၃) ဝိဟေသာမှ ထွက်မြောက်ရာ အဝိဟေသာဓာတ်၊ (၄) ရုပ်တို့မှ ထွက်မြောက်ရာ အရူပဈာန်၊ (၅) သက္ကာယမှ ထွက်မြောက်ရာ သက္ကာနိရောဓဓာတ်တို့ ငါးမျိုးနှင့် ထွက်မြောက်ပုံတို့ကိုလည်းကောင်း၊ ထိုဓာတ်ငါးမျိုးရှိသောပုဂ္ဂိုလ်ကို ကာမနန္ဒီ, ဗျာပါဒနန္ဒီ, ဝိဟေသာ နန္ဒီ, ရူပနန္ဒီ, သက္ကာယနန္ဒီတို့မကိန်း၊ ထိုပုဂ္ဂိုလ်ကို “နိရာနုသယ၊ တဏှံ အစ္ဆေစ္ဆိ၊ သံယောဇနံ ဝိဝတ္တယိ၊ ဒုက္ခအန္တကရ” ဟု ဆိုအပ်၏ဟု ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၂၅၇-၉။
အံ၊မြန်၊၂၊၃၃၃-၆။
အံ၊ဋ္ဌ၊၃၊၉၅-၆။
အံ၊ဋီ၊၃၊၉၅-၆။
-အင်္ဂုတ္တရနိကာယ၊ ဆက္ကနိပါတ၊ ၁-ပဌမပဏ္ဏာသက၊ ၂-သောရဏီယဝဂ္ဂ၊ တတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် (၁) မေတ္တာစေတောဝိမုတ္တိ၊ (၂) ကရုဏာစေတောဝိမုတ္တိ၊ (၃) မုဒိတာစေတောဝိမုတ္တိ၊ (၄) ဥပေက္ခာစေတောဝိမုတ္တိ၊ (၅) အနိမိတ္တာစေတောဝိမုတ္တိ၊ ဘာဝိတာ, ဗဟုလီကတာ, ယာနီကတာ,ဝတ္ထုကတာ, အနုဋ္ဌိတာ, သုသမာရဒ္ဓါ ဖြစ်လျှင် ဗျာပါဒ, ဝိဟေသာ, အရတိ, ရာဂ, နိမိတ္တာနုသာရိဝိညာဏ မဖြစ်တော့ပုံ၊ (၅) အသ္မိမာနသမုဂ္ဃတဟူသော နိဿရဏီဓာတ်(၆)ပါးကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၂၀၉-၂၁၂။
အံ၊မြန်၊၂၊၂၆၄-၆။
အံ၊ဋ္ဌ၊၃၊၇၁-၄။
အံ၊ဋီ၊၃၊၆၁-၇၁။
-အင်္ဂုတ္တရနိကာယ၊ ပဉ္စကနိပါတ၊ ၄-စတုတ္ထပဏ္ဏာသက၊ (၂၀) ၅-ဗြာဟ္မဏဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် အလောင်းတော် ဘဝ၌မြင်မက်သော အိပ်မက်ကြီးငါးပါးတို့နှင့် ယင်းတို့၏အကျိုးကျေးဇူးတို့ကို ရဟန်းတော်တို့အား ဟောကြားတော်မူသည့်သုတ်။
အဋ္ဌကထာ, ဋီကာတို့၌ အိပ်မက်နှင့်ဆက်စပ်၍ သိမှတ်ဖွယ် အသွယ် သွယ်နှင့် မယ်တော်မာယာဒေဝီ၏အိပ်မက်နှင့် ကောသလမင်းကြီး၏ အိပ်မက်တို့ကို ဖွင့်ဆိုထားပါသည်။
-အံ၊၂၊၂၀၈-၉။
အံ၊မြန်၊၂၊၂၆၃-၄။
အံ၊ဋ္ဌ၊၃၊၇၀-၁။
အံ၊ဋီ၊၃၊၆၀-၁။
-အင်္ဂုတ္တရနိကာယ၊ ပဉ္စကနိပါတ၊ ၄-စတုတ္ထပဏ္ဏာသက၊ (၂၀)၅-ဗြာဟ္မဏဝဂ္ဂ၊ ပဉ္စမသုတ္တ၊ ဘုရားရှင် ဝဇ္ဇီနိုင်ငံ ဝေသာလီမြို့တော် မဟာဝုန်တော ကူဋာဂါရကျောင်းတော်၌ သီတင်းသုံးနေတော်မူစဉ်-အုပ်စု(၄)စုရှိ လိစ္ဆဝီမင်းငါးရာတို့ ဘုရားရှင်ထံ ချဉ်းကပ်ရောက်သည့်အခါ ဘုရားရှင်၏ ဝဏ္ဏ, ယသအားဖြင့် အလွန်တင့်တယ်တော်မူသည်ကို ပိင်္ဂိယာနီပုဏ္ဏားက “ပဒ္မံ ယထာ” အစရှိသော ဂါထာဖြင့် လျှောက်ထားခြင်းကြောင့် ပိင်္ဂိယာနီပုဏ္ဏားအား လိစ္ဆဝီမင်းတို့က အပေါ်ရုံစုလျား ငါးရာဖြင့် လှူဒါန်းကြရာ ယင်းအပေါ်ရုံစုလျားငါးရာကို ပိင်္ဂိယာနီပုဏ္ဏားက မြတ်စွာဘုရားအား လှူဒါန်းပါသည်။
ဘုရားရှင်က “လောက၌ (၁) ဗုဒ္ဓရတနာ၊ (၂) တထာဂတပ္ပဝေဒိတ ဓမ္မရတနာကို ဟောပြောသည့်ပုဂ္ဂိုလ်၊ (၃) ယင်းဓမ္မဝိနယကို သိသောပုဂ္ဂိုလ်၊ (၄) သိသည့်အတိုင်း ဓမ္မာနုဓမ္မကိုကျင့်သောပုဂ္ဂိုလ်၊ (၅) ကတညူ, ကတဝေဒီပုဂ္ဂိုလ် ဟူသော ရတနာငါးပါးတို့ကို ရနိုင်ခဲကုန်၏”ဟု လိစ္ဆဝီမင်းတို့အား ဟောတော်မူသည့်သုတ်။
-အံ၊၂၊၂၀၆-၈။
အံ၊မြန်၊၂၊၂၆၀-၂။
အံ၊ဋ္ဌ၊၃၊၆၈-၇၀။
အံ၊ဋီ၊၃၊၅၉-၆၀။
-အင်္ဂုတ္တရနိကာယ၊ ပဉ္စကနိပါတ၊ စတုတ္ထပဏ္ဏာသက၊ (၂၀)၅-ဗြာဟ္မဏဝဂ္ဂ၊ စတုတ္ထသုတ်။
ဘုရားရှင် ဝဇ္ဇီနိုင်ငံ ဝေသာလီမြို့တော်အနီး မဟာဝုန်တော ကူဋာဂါရသာလာ ကျောင်းတော်၌ သီတင်းသုံးနေတော်မူစဉ် -လိစ္ဆဝီမင်းတို့၏ လုပ်ငန်းတို့ကို ဆောင်ရွက် နေသော ကာရဏပါလီပုဏ္ဏားက -(၁) ရဟန်းဂေါတမ၏ ဉာဏ်ပညာထက်မြက်မှု အနေအထား၊ (၂) ရဟန်းဂေါတမ၏ ဂုဏ်ကျေးဇူးတို့ကို အမွန်အမြတ် အနေထား၍ ချီးမွမ်းပြောဆိုနေမှု၊ (၃) ရဟန်းဂေါတမကို သက်ဝင်ကြည်ညိုသည့်အတွက် ရနိုင်သော အကျိုးထူးများ မေးမြန်းသဖြင့် -(၁) အကောင်းဆုံးအရသာကိုသုံးဆောင်ရသဖြင့် တင်းတိမ်ကျေနပ်ပြီးသူ ဥပမာ၊ (၂) ဆာလောင်မှု, အားနည်းမှုတို့ နှိပ်စက်ခံနေရသည့် ပျားပျံ့ဆုပ်ရထားသူ ဥပမာ၊ (၃) စန္ဒကူးရွှေဝါ, စန္ဒကူးနီ စန္ဒကူးတုံးရထားသူ ဥပမာ၊ (၄) ဆင်းရဲချက်ပြင်းထန်သည့်ရောဂါ နှိပ်စက်ခံနေရသူ ဥပမာ၊ (၅) ကြည်လင် ချိုမြ ဖြူဖွေးသောရေ မွေ့လျော်ဖွယ် ရေဆိပ်ရှိသော ရေကန်ဥပမာတို့ဖြင့် အရှင်ဂေါတမ၏ သုတ္တ, ဂေယျ, ဝေယျာကရဏ, အဗ္ဘုတဓမ္မတို့ကို နာယူရသောကြောင့် အရှင်ဂေါတမအား သက်ဝင်ကြည်ညိုခဲ့ပုံတို့ကို အနာဂါမ် အရိယာသာဝက ပိင်္ဂိယာနီ ဗြာဟ္မဏဆရာကြီးက အကျယ်တဝင့် ဖြေကြားခဲ့ပါသည်။
ထိုဖြေကြားချက်များကို ကြားနာပြီး ကာရဏပါလီဗြာဟ္မဏကြီးက နမော တဿ-သုံးကြိမ်ရွတ်ဆို၍ ဘုရားရှင်ရှိရာသို့ လက်အုပ်ချီမိုး ကန်တော့ပြီး ဗုဒ္ဓဘာသာအဖြစ် ပီင်္ဂိယာနီဗြာဟ္မဏဆရာ အထံ၌ ခံယူသွားပုံကို ပြဆိုသည့်သုတ်။
အဋ္ဌကထာ၌-ကာရဏပါလီပုဏ္ဏားနှင့် ပင်္ဂိယာနီပုဏ္ဏားတို့ အကြောင်း၊ နှိုင်းယှဉ်တိုင်းတာရာ၌ သိသင့်သောအချက်၊ ဥပမာပြုရာ၌ လိုက်နာဖွယ်၊ ချီးမွမ်းရာ၌ သိသင့်သော အရာများ၊ အဂ္ဂရသ လေးမျိုး၊ ဥဒါန-အဖွင့်များကို ဖွင့်ဆိုထားပါသည်။
-အံ၊၂၊၁၉၆-၂၀၂။
အံ၊မြန်၊၂၊၂၄၉-၂၅၆။
အံ၊ဋ္ဌ၊၃၊၆၅-၇။
အံ၊ဋီ၊၃၊၅၇-၈။
-အင်္ဂုတ္တရနိကာယ၊ ပဉ္စကနိပါတ၊ စတုတ္ထပဏ္ဏာသက၊ (၂၀) ၅-ဗြာဟ္မဏဝဂ္ဂ၊ ဒုတိယသုတ်။
ဒေါဏပုဏ္ဏား၏ မေးလျှောက်ချက်အရ အဋ္ဌကအစရှိသော ဗေဒင်ကျမ်းပြု ရှေးရသေ့တို့ သတ်မှတ်ခဲ့သော ဗြာဟ္မဏ(၅)မျိုးကို အကျယ်ဝေဘန်၍ ဘုရားရှင် ဟောတော်မူသည့်သုတ်။
အဋ္ဌကထာ, ဋီကာကို့၌ မှတ်သားဖွယ် ဖွင့်ဆိုချက်များ ရှိပါသည်။
-အံ၊၂၊၁၉၄-၅။
အံ၊မြန်၊၂၊၂၄၇-၈။
-အင်္ဂုတ္တရနိကာယ၊ ပဉ္စကနိပါတ၊ ၄-စတုတ္ထပဏ္ဏာသက၊ (၂၀) ၅-အရညဝဂ္ဂ၊ ဒသမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ပတ္တပိဏ္ဍိက ဓုတင်ဆောင် ရဟန်းငါးမျိုးရှိပုံ, ယင်းတို့တွင် နောက်ဆုံးပုဂ္ဂိုလ်သာ အမွန်မြတ်ဆုံး ဖြစ်ပုံကို ဂေါရသငါးမျိုးဥပမာဖြင့် ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၁၉၄။
အံ၊မြန်၊၂၊၂၄၇။
-အင်္ဂုတ္တရနိကာယ၊ ပဉ္စကနိပါတ၊ စတုတ္ထပဏ္ဏာသက၊ (၁၉)၄-အရညဝဂ္ဂ၊ နဝမသုတ်။
ခလုပစ္ဆာဘတ္တိကဓုတင်ဆောင်ပုဂ္ဂိုလ်ငါးမျိုးကို အကျယ်ဟောတော်မူသည့်သုတ်။
-အင်္ဂုတ္တရနိကာယ၊ ပဉ္စကနိပါတ၊ စတုတ္ထပဏ္ဏာသက၊ (၁၉)၄-အရညဝဂ္ဂ၊ အဋ္ဌမသုတ်။
ဧကာသနိကဓုတင်ဆောင် ရဟန်းငါးမျိုးနှင့် အမြတ်ဆုံး ဧကာသနိကဓုတင်ဆောင် ရဟန်းကို ဟောတော်မူသည့်သုတ်။
-အံ၊၂၊၁၉၄၊ အံ၊မြန်၊၂၊၂၄၇။
-အင်္ဂုတ္တရနိကာယ၊ ပဉ္စကနိပါတ၊ ၄-စတုတ္ထပဏ္ဏာသက (၁၉) ၄-အရညဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် နေသဇ္ဇိကဓုတင်ဆောင် ပုဂ္ဂိုလ်ငါးမျိုးနှင့် ယင်းတို့တွင် အမြတ်ဆုံး နေသဇ္ဇိကဓုတင်ဆောင်ပုဂ္ဂိုလ်ကို ဂေါရသငါးမျိုးဥပမာဖြင့် ရဟန်းတို့အား ဘုရားရှင် ဟောတော်မူသည့်သုတ်။
-အင်္ဂုတ္တရနိကာယ၊ ပဉ္စကနိပါတ၊ စတုတ္ထပဏ္ဏာသက၊ (၂၀)၄-အရညဝဂ္ဂ၊ ၅-ခုမြောက်သုတ်။
အဗ္ဘောကာသိကဓုတင်ဆောင် ရဟန်းငါးမျိုးကို ဟောတော်မူသည့်သုတ်။
အံ၊မြန်၊၂၊၂၄၅။
အံ၊ဋ္ဌ၊၃၊၆၄-၅။
-အင်္ဂုတ္တရနိကာယ၊ ပဉ္စကနိပါတ၊ စတုတ္ထပဏ္ဏာသက၊ (၁၉) ၄-အရညဝဂ္ဂ၊ ပဌမသုတ်။
(၁) အသိဉာဏ်ပညာမရှိ အကျိုးအာနိသင်ရှိသည်ကိုမသိဘဲ တော၌နေသောရဟန်း၊ (၂) (လာဘသက္ကာရသိလောကကိုအလိုရှိခြင်းဟူသော)ယုတ်မာသောအလို (အလိုဆိုး)ဖြင့် တော၌နေသောရဟန်း၊ (၃) ရူးသွပ်ခြင်း၊ စိတ်ပျံ့လွင့်ခြင်းကြောင့် တော၌နေသောရဟန်း၊ (၄) မြတ်ဗုဒ္ဓနှင့် မြတ်ဗုဒ္ဓ၏သာဝကတို့သည် ချီးမွမ်းအပ်၏ဟု (နှလုံးသွင်း၍) တော၌ နေသောရဟန်း၊ (၅) အလိုနည်းမှု၊ ရောင့်ရဲလွယ်မှု၊ ကိလေသာနည်းပါးမှု၊ ကိလေသာတို့မှ ကင်းဆိတ်မှု၊ ကောင်းသောအကျင့်ဖြင့် အကျိုးရှိမှုတို့ကိုမှီ၍ တော၌နေသောရဟန်း၊ နွားမမှ နို့ရည်၊ နို့ရည်မှ နို့ဓမ်း၊ နိုခမ်းမှ ဆီဦး၊ ဆီဦးမှ ထောပတ်၊ ထောပတ်မှ ထောပတ်ကြည်ဖြစ်ရာတွင် ထောပတ်ကြည်ကိုအကောင်းဆုံးဟုဆိုရသကဲ့သို့ အထက်ပါတောရကျောင်းနေရဟန်းငါးမျိုးတို့တွင် အမှတ် (၅)တောကျောင်းနေ ရဟန်းသည် အမြင့်မြတ်ဆုံးဖြစ်၏ဟု ဟောတော်မူသည့်သုတ်။
-အံ၊၁၊၁၈၉-၁၉၂။
အံ၊မြန်၊၂၊၂၄၁-၅။
အံ၊ဋ္ဌ၊၃၊၆၃-၄။
အံ၊ဋီ၊၃၊၅၄-၅၅။
-အင်္ဂုတ္တရနိကာယ၊ ပဉ္စကနိပါတ၊ စတုတ္ထပဏ္ဏာသက(၁၈) ၃-ဥပါသကဝဂ္ဂ၊ ဒသမသုတ်။
အရှင်အာနန္ဒာထေရ်၏ မေးလျှောက်ထားချက်အရ “ကဿပဘုရားရှင် လက်ထက်တော်အခါက ဤနေရာ၌ ဂဝေသီအမှူးရှိသော ဥပါသကာ ငါးရာတို့ ရဟန်းပြုကြပြီး အဆင့်ဆင့် လွန်ကဲသည်ထက်လွန်ကဲ မွန်မြတ်သည်ထက် မွန်မြတ်သော တရားတို့ကို အားထုတ်ကြခြင်းကြောင့် “အနုတ္တရဝိမုတ္တိ” (အရဟတ္တဖိုလ်)ကို မျက်မှောက်ပြုနိုင်ကြပုံကို မိန့်ကြားတော်မူပြီး “ငါတို့လည်း အဆင့်ဆင့် လွန်ကဲသည် ထက်လွန်ကဲ မွန်မြတ်သည်ထက် မွန်မြတ်သော “အနုတ္တရဝိမုတ္တိဓမ္မ”ကို မျက်မှောက်ပြု နိုင်အောင် အားထုတ်ကြရမည်-ဟု ဘုရားရှင် ဟောကြားတော်မူသည့်သုတ်။
-အံ၊၂၊၁၈၆-၈။
အံ၊မြန်၊၂၊၂၃၇-၂၄၀။
အံ၊ဋ္ဌ၊၃၊၆၃။
အံ၊ဋီ၊၃၊၅၄။
-အင်္ဂုတ္တရနိကာယ၊ ပဉ္စကနိပါတ၊ စတုတ္ထပဏ္ဏာသက၊ (၁၈)၃-ဥပါသကဝဂ္ဂ၊ နဝမသုတ်။
အနာထပိဏ်သူဌေးနှင့်အတူ ဥပါသကာငါးရာတို့ ရောက်ရှိထိုင်နေကြပြီးချိန်၌ အရှင်သာရိပုတ္တရာအား “ငါးပါးသီလကို လုံခြုံစွာစောင့်ရှောက်သော ဒိဋ္ဌဓမ္မသုခ ဝိဟာရဖြစ်သော အာဘိစေတသိကတရားလေးပါးတို့ကို အလိုရှိတိုင်း မဆင်းမရဲ မပင် မပန်းရသော လူပုဂ္ဂိုလ်သည် မိမိကိုယ်ကို “ခီဏနိရယောမှိ” အစရှိသည်ဖြင့် သောတာပန် ဖြစ်ပြီ”ဟု ပြောဆိုနိုင်ပုံကို ဘုရားရှင် အကျယ်ဟောတော်မူသည့်သုတ်။
-အံ၊၂၊၁၈၁။
အံ၊မြန်၊၂၊၂၃၁။
အံ၊ဋ္ဌ၊၃၊၆၂။
-အင်္ဂုတ္တရနိကာယ၊ ပဉ္စကနိပါတ၊ စတုတ္ထပဏ္ဏာသက၊ (၁၈) ၃-ဥပါသကဝဂ္ဂ၊ ပဉ္စမသုတ်။
ဥပါသကစဏ္ဍာလ၊ ဥပါသကမလ၊ ဥပါသကပဋိကုဋ္ဌ၏ အရည်အချင်းငါးမျိုး နှင့် ဥပါသကရတန, ဥပါသကပဒုမ, ဥပါသကပုဏ္ဍရိက၏ အရည်အချင်းငါးမျိုးတို့ကို ဟောတော်မူသည့်သုတ်။
-အံ၊၂၊၁၆၃။
အံ၊မြန်၊၂၊၂၀၈-၉။
အံ၊ဋ္ဌ၊၃၊၅၆။
အံ၊ဋီ၊၃၊၅၁။
-အင်္ဂုတ္တရနိကာယ၊ ပဉ္စကနိပါတ၊ စတုတ္ထပဏ္ဏာသက၊ (၁၇) ၂-အာဃာတဝဂ္ဂ၊ ပဌမသုတ်။
အာဃာတဖြစ်နေသောပုဂ္ဂိုလ်အပေါ်၌ မေတ္တာ, ကရုဏာ, ဥပေက္ခာဟူသော ဘာဝနာသုံးပါးကို ပွားများခြင်း၊ အဿတိ, အမနသိကာရသို့ ရောက်ခြင်း, ကမ္မဿကတာကို ဆောက်တည်ခြင်းဟူသော တရားငါးပါးဖြင့် အာဃာတကိုပယ်ဖျောက်ရမည် ဟု ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၁၆၄-၇။
အံ၊မြန်၊၂၊၂၀၉-၂၁၂။
အံ၊ဋ္ဌ၊၃၊၅၆-၈။
(၁) အပရိသုဒ္ဓကာယသမာစာရ, ပရိသုဒ္ဓဝစီသမာစာရပုဂ္ဂိုလ်။
(၂) အပရိသုဒ္ဓဝစီသမာစာရ, ပရိသုဒ္ဓကာယသမာစာရပုဂ္ဂိုလ်။
(၃) အပရိသုဒ္ဓကာယသမာစာရ, အပရိသုဒ္ဓဝစီသမာစာရပုဂ္ဂိုလ်။
(၄) အပရိသုဒ္ဓကာယသမာစာရ, အပရိသုဒ္ဓဝစီသမာစာရဖြစ်ပြီး ရံဖန်ရံခါ ဝိပဿနာစိတ် အခွင့်အလမ်းနှင့် စိတ်ကြည်လင်မှုကို မရသောပုဂ္ဂိုလ်။
(၅) ပရိသုဒ္ဓကာယသမာစာရ, ပရိသုဒ္ဓဝစီသမာစာရဖြစ်ပြီး ရံဖန်ရံခါ ဝိပဿနာစိတ် အခွင့်အလမ်းနှင့် စိတ်ကြည်လင်မှုကိုရသောပုဂ္ဂိုလ်-ဟူသော ဤပုဂ္ဂိုလ်ငါးယောက်တို့ အပေါ်၌ ရန်ငြိုးဖွဲ့မှု “အာဃာတ”ကို ပယ်ဖျောက်ရမည်-ဟု (၁) ပံသုကူဓုတင်ဆောင်ပုဂ္ဂိုလ် ဥပမာ၊ (၂) မှော်ဒိုက်များဖုံးအုပ်နေသော ရေကန်ဥပမာ၊ (၃) နွား ခြေရာခွက်ရှိ ရေကိုသောက်သော ဥပမာ၊ (၄) ဒုက္ခဝေဒနာကိုခံစားနေရသော ခရီးသွားယောက်ျား ဥပမာ၊ (၅) ကြည်လင်အေးမြ အရိပ်အာဝါသနှင့် ပြည့်စုံသော ရေကန်ဥပမာတို့ဖြင့် အရှင်သာရိပုတ္တရာထေရ်က ရဟန်းတို့အား အကျယ်ဟောတော်မူသည့်သုတ်။
-အံ၊၃၊၂၀၈။
အံ၊မြန်၊၃၊၂၀၈-၉။
အံ၊ဋ္ဌ၊၃၊၂၇၆။
အံ၊ဋီ၊၃၊၂၉၆။
-အင်္ဂုတ္တရနိကာယ၊ နဝကနိပါတ၊ ပဌမပဏ္ဏာသက၊ ၃-သတ္တာဝါသဝဂ္ဂ၊ ဒသမသုတ်။
အာဃာတဝတ္ထုကိုးပါး ပယ်ဖျောက်ပုံကို ဟောတော်မူသည့်သုတ်။
(ဒီ၊၃၊၂၁၈-၂၅၅-၌လည်း အလားတူပါရှိပါသည်။
) -အံ၊၃၊၃၇၆။
အံ၊မြန်၊၃၊၃၇၂။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (ဂ) ၃-အာကင်္ခဝဂ္ဂ၊ ဒသမသုတ်။
အထက်သုတ်အတိုင်း အာဃာတဝတ္ထုကိုးပါးနှင့် အဋ္ဌာနကောပပယ်ဖျောက်ပုံကို ဟောတော်မူသည့်သုတ်။
-အံ၊၂၊၂၂၈။
အံ၊မြန်၊၂၊၂၉၀။
အံ၊ဋ္ဌ၊၃၊၈၃။
-အင်္ဂုတ္တရနိကာယ၊ ပဉ္စကနိပါတ၊ ပဉ္စမပဏ္ဏာသက၊ (၂၄) ၄-အာဝါသိကဝဂ္ဂ၊ ပဌမသုတ်။
(၁) ရဟန်းတော်တို့၏အသွင်အပြင်ဟူသော ဝတ်ကြီးဝတ်ငယ်နှင့် မပြည့်စုံသောရဟန်း၊ (၂) အကြားအမြင်ကို ဆောင်ထားသဖြင့် ဗဟုဿုတမရှိသောရဟန်း၊ (၃) ပြောဆိုမှု မကောင်းသဖြင့် ပြေပြစ်ကောင်းမွန်သောစကားမရှိသောရဟန်း၊ (၄) တစ်ပါးတည်းကိန်းအောင်းမှုမရှိသဖြင့် ကိလေသာခေါင်းပါးမှုမရှိသောရဟန်း၊ (၅) ပညာမရှိ မိုက်မဲဆွံ့ အသော ရဟန်း-ဟူသော စိတ်နှလုံးကိုမပွားစေတတ်သော ကျောင်းထိုင်ရဟန်းငါးမျိုးနှင့် အမြဲသတိရ အောက်မေ့နေရသော ကျောင်းထိုင် ရဟန်းတော်ငါးမျိုးတို့ကို ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။
အံ၊မြန်၊၂၊၂၈၉-၂၉၀။
-အင်္ဂုတ္တရနိကာယ၊ ပဉ္စကနိပါတ၊ ပဉ္စမပဏ္ဏာသက၊ (၂၃)၃-ဒီဃစာရိကဝဂ္ဂ၊ နဝမသုတ် နှင့် ဒသမသုတ်။
မြွေဟောက်၏ အပြစ် ၅-မျိုးနှင့် မာတုဂါမ၏ အပြစ် ၅-မျိုးတို့ကို နှစ်သုတ် ခွဲ၍ ဟောတော်မူသည်။
ဒုတိယကဏသပ္ပသုတ်၌ နှိုင်းယှဉ်ချက်နှင့်တကွ ဟောတော်မူပါသည်။
အံ၊မြန်၊၂၊၂၈၄။
-အင်္ဂုတ္တရနိကာယ၊ ပဉ္စကနိပါတ၊ ၅-ပဉ္စမပဏ္ဏာသက။
(၂၃) ၃-ဒီဃစာရိကဝဂ္ဂ၊ ပဌမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အပိုင်းအခြားမရှိ ခရီးသွားသောရဟန်း၏ အပြစ်ငါးပါးနှင့် အပိုင်းအခြားရှိသော ခရီးသွားခြင်း၏ အကျိုးငါးပါးတို့ကို ရဟန်းတို့အား ဘုရားရှင် ဟောကြားတော် မူသည့်သုတ်။
အံ၊မြန်၊၂၊၂၈၄-၅။
အင်္ဂုတ္တရနိကာယ၊ ဒုတိယသုတ်။
အပိုင်းအခြားမရှိ ခရီးရှည်သွားသောရဟန်း၏ အပြစ်ငါးမျိုးနှင့် အပိုင်းအခြား ရှိသော ခရီးသွားခြင်း၏ အကျိုးအာနိသင်ငါးမျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၂၂၃။
အံ၊မြန်၊၂၊၂၈၁-၂။
-အင်္ဂုတ္တရနိကာယ၊ ပဉ္စကနိပါတ၊ ပဉ္စမပဏ္ဏာသက၊ (၂၂)၂-အဏ္ဌာသကဝဂ္ဂ၊ သတ္တမ သုတ်နှင့် အဋ္ဌမသုတ်။
ဤသုတ်နှစ်သုတ်တို့၌ -ကြည်ညိုဖွယ် (ဖြစ်သော ကာယကံ, ဝစီကံ) မရှိသော ပုဂ္ဂိုလ်၏ အပြစ်ငါးမျိုးနှင့် ကြည်ညိုဖွယ် (ဖြစ်သော ကာယကံ, ဝစီကံ) ရှိသော ပုဂ္ဂိုလ်၏ အကျိုးငါးမျိုးတို့ကို ကဏှပက္ခ, သုက္ကပက္ခခွဲ၍ ဟောတော်မူသည့်သုတ်။
-အံ၊၂၊၂၂၂-၃။
အံ၊မြန်၊၂၊၂၈၀-၁။
-အင်္ဂုတ္တရနိကာယ၊ ပဉ္စကနိပါတ၊ ပဉ္စမပဏ္ဏာသက၊ (၂၂) ၂-အက္ကောသကဝဂ္ဂ၊ ပဉ္စမသုတ်နှင့် ဆဋ္ဌသုတ်။
ဤသုတ်တို့၌ သည်းမခံခြင်း၏ အပြစ်ငါးပါးနှင့် သည်းခံခြင်း၏အကျိုး ငါးပါးတို့ကို ဟောကြားတော်မူသည်။
-အံ၊၂၊၂၂၀။
အံ၊မြန်၊၂၊၂၇၇-၈။
အံ၊ဋ္ဌ၊၃၊၇၉။
-အင်္ဂုတ္တရနိကာယ၊ ပဉ္စကနိပါတ၊ ၅-ပဉ္စမပဏ္ဏာသက၊ (၂၂) ၂-အဏ္ဌာသကဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဘဏ္ဍနကာရက၊ ကလဟကာရက၊ ဝိဝါဒကာရက၊ ဘဿကာရက၊ သံဃအဓိကရဏကာရက ရဟန်းရရှိမည့် အပြစ်ငါးပါးတို့ကို ရဟန်းတို့အား ဘုရားရှင်ဟောတော်မူသည့်သုတ်။
အံ၊မြန်၊၂၊၂၇၇။
-အင်္ဂုတ္တရနိကာယ၊ ပဉ္စကနိပါတ၊ ပဉ္စမပဏ္ဏာသက၊ (၂)၂-အက္ကောသဝဂ္ဂ၊ ပဌမသုတ်။
သီတင်းသုံးဖော်တို့ကို ဆဲရေးကြိမ်းမောင်း (ခြိမ်းခြောက်) သောရဟန်း၊ အရိယာ ပုဂ္ဂိုလ်တို့ကို ပြစ်မှားစွပ်စွဲသောရဟန်း၏ မချွတ်ဧကန်ရရှိနိုင်သော အပြစ်ငါးပါးတို့ကို ဟောကြားတော်မူသည့်သုတ်။
-အံ၊၃၊၃၉၃။
အံ၊မြန်၊၃၊၃၈၇။
အံ၊ဋ္ဌ၊၃၊၃၂၆။
-အင်္ဂုတ္တရနိကာယ၊ ဒသကနိပါတ၊ ဒုတိယပဏ္ဏာသက၊ (၉) ၄-ထေရဝဂ္ဂ၊ အဋ္ဌမသုတ်။
အထက်ပါရဟန်းသည် ပျက်စီးခြင်းဆယ်မျိုးတို့တွင် တစ်မျိုးမျိုးဖြင့် ပျက်စီးခြင်းသို့ ရောက်နိုင်ကြောင်း အခွင့်ရှိပုံကို ဟောကြားတော်မူသည့်သုတ်။
အံ၊မြန်၊၂၊၃၁၃-၄။
-အင်္ဂုတ္တရနိကာယ၊ ပဉ္စကနိပါတ၊ ၂-သိက္ခာပဒပေယျာလ၊ ဒုတိယ၊ တတိယ၊ စတုတ္ထ၊ ပဉ္စက၊ ဆဋ္ဌ၊ သတ္တမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ငါးပါးသီလကို မစောင့်ရှောက်သော ဘိက္ခုနီ၊ သိက္ခမာန်၊ သာမဏေ၊ သာမဏေရီ၊ ဥပါသကာ၊ ဥပါသိကာတို့ ငရဲသို့ကျရောက်ကြမည်၊ ငါးပါးသီလကိုစောင့်ထိန်းသော အထက်ပါ ပုဂ္ဂိုလ်ခြောက်ဦးတို့ နတ်ပြည်သို့ရောက်လိမ့်မည်ဟု ကဏှပက္ခ, သုက္ကပက္ခဒေသနာတော်အားဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၂၊၂၄၀။
အံ၊မြန်၊၂၊၃၀၇။
-အင်္ဂုတ္တရနိကာယ၊ ပဉ္စကနိပါတ၊ (၂၆)၆-ဥပသမ္ပဒါဝဂ္ဂ၊ ပန္နရသမသုတ်... ဧကဝီသတိမသုတ်။
အာဝါသမစ္ဆရိယ, ကုလမစ္ဆရိယ, လာဘမစ္ဆရိယ, ဝဏ္ဏမစ္ဆရိယ, အကတညုတာ, အကတဝေဒိတာ-ဟူသော တရားငါးမျိုးကို မပယ်မစွန့်သူသည် ဒုတိယအစရှိသော ရူပဈာန်များနှင့် ဖိုလ်လေးပါးကို မျက်မှောက်ပြုခြင်းငှာ မဖြစ်ထိုက်၊ ယင်းတရားငါးပါးကို ပယ်စွန့်နိုင်သောသူသည်သာ အထက်ပါဈာန်နှင့် ဖိုလ်များကို ရထိုက်သည်ဟု ကဏှပက္ခ, သုက္ကပက္ခအားဖြင့် ဟောတော်မူသည့်သုတ်ပေါင်း (၇)သုတ်။
အံ၊မြန်၊၂၊၃၀၆။
-အင်္ဂုတ္တရနိကာယ၊ ပဉ္စကနိပါတ၊ (၂၆)၆-ဥပသမ္ပဒါဝဂ္ဂ၊ စုဒ္ဒသမသုတ်။
မစ္ဆရိယတရားလေးပါးနှင့် အကတညုတာ, အကတဝေဒိတာ-ဟူသော တရား ငါးပါးတို့ကို မပယ်စွန့်နိုင်သူသည် ပထမဈာန်ကိုရ၍ နေခြင်းငှာ မဖြစ်ထိုက်၊ ယင်းတရား ငါးပါးတို့ကို ပယ်စွန့်နိုင်သူသည်သာ ပထမဈာန်ကို ရထိုက်သည်ဟု တဏှပက္ခ, သုက္ကပက္ခအားဖြင့် ဟောတော်မူသည့်သုတ်။
-အံ၊၂၊၂၃၀။
အံ၊မြန်၊၂၊၂၉၂။
-အင်္ဂုတ္တရနိကာယ၊ ဒသကနိပါတ၊ ပဉ္စမပဏ္ဏာသက၊ (၂၄) ၄-အာဝါသိကဝဂ္ဂ၊ စတုတ္ထသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ကျောင်းအား ကျေးဇူးများသော အာဝါသိက(ကျောင်းထိုင်)ပုဂ္ဂိုလ်၏ အင်္ဂါငါးပါးကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၂၃၂။
အံ၊မြန်၊၂၊၂၉၆။
-အင်္ဂုတ္တရနိကာယ၊ ပဉ္စကနိပါတ၊ ၅-ပဉ္စမပဏ္ဏာသက၊ (၂၅) ၅-ဒုစ္စရိတဝဂ္ဂ၊ နဝမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် အာဝါသ၊ ကုလ၊ လာဘ၊ ဝဏ္ဏ-ဟူသော မစ္ဆရိယလေးပါး သဒ္ဓါဒေယျဝိနိပါတ တရားငါးပါးတို့နှင့် ပြည့်စုံသော ကျောင်းထိုင်ရဟန်းကွယ်လွန်လျှင် ငရဲသို့ရောက်မည်။
ယင်းမစ္ဆရိယလေးပါး၊ သဒ္ဒါဒေယျဝိနိပါတ တရားငါးပါးမရှိသော ကျောင်းထိုင်ရဟန်းကွယ်လွန်လျှင် နတ်ပြည်သို့ရောက်လိမ့်မည်ဟု ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၂၊၂၃၂-၃။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် အာဝါသ၊ ကုလ၊ လာဘ၊ ဝဏ္ဏ၊ ဓမ္မ-ဟူသော မစ္ဆရိယငါးပါးရှိသော ကျောင်းထိုင်ရဟန်းကွယ်လွန်လျှင် ငရဲသို့ရောက်မည်။
ယင်းမစ္ဆရိယငါးပါးမရှိသော ကျောင်းထိုင်ရဟန်း ကွယ်လွန်လျှင် နတ်ပြည်သို့ရောက်လိမ့်မည်ဟု ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၂၊၄၁၁။
-အင်္ဂုတ္တရနိကာယ၊ သတ္တကနိပါတ၊ ၁-ဓနဝဂ္ဂ၊ ဒသမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် အနုနယ၊ ပဋိဃ၊ ဒိဋ္ဌိ၊ ဝိစိကိစ္ဆာ၊ မာန၊ ဣဿာ၊ မစ္ဆရိယ-ဟူသော သံယောဇဉ်ခုနစ်ပါးကို ရဟန်းတို့အား ဘုရားရှင် ဟောကြားတော်မူသည့်သုတ်။
-အင်္ဂုတ္တရနိကာယ၊ နဝကနိပါတ၊ ၂-ဒုတိယပဏ္ဏာသက၊ (၇) ၂-သတိပဋ္ဌာနဝဂ္ဂ၊ သတ္တမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် အာဝါသ၊ ကုလ၊ လာဘ၊ ဝဏ္ဏ၊ ဓမ္မ-ဟူသော မစ္ဆရိယငါးပါးတို့ကို ပယ်ဖျောက်နိုင်ရန် သတိပဋ္ဌာန် လေးပါးတို့ကို ပွားများရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
အံ၊မြန်၊၂၊၂၉၈။
-အင်္ဂုတ္တရနိကာယ၊ ပဉ္စကနိပါတ၊ ပဉ္စမပဏ္ဏာသက၊ (၂၅)၅-ဒုစ္စရိတဝဂ္ဂ၊ ဒုတိယသုတ်။
ကာယဒုစရိုက် (ကို ပြုကျင့်သောပုဂ္ဂိုလ်)၌ အပြစ်ငါးပါး၊ ကာယသုစရိုက် (ကို ပြုကျင့်သောပုဂ္ဂိုလ်)၌ အကျိုးငါးပါးတို့ကို ဘုရားရှင် ဟောတော်မူသည့်သုတ်။
-အံ၊၂၊၂၃၄။
အံ၊မြန်၊၂၊၃၀၀။
-အင်္ဂုတ္တရနိကာယ၊ ပဉ္စကနိပါတ၊ ၅-ပဉ္စမပဏ္ဏာသက၊ (၂၅) ၅-ဒုစ္စရိတဝဂ္ဂ၊ စတုတ္ထသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ၁-မိမိကိုယ်ကို မိမိစွပ်စွဲခြင်း၊ ၂-ပညာရှိတို့က(ဉာဏ်ဖြင့်)စိစစ်၍ ကဲ့ရဲ့ခြင်း၊ ၃-မကောင်းသော ကျော်စောသံ ပျံ့နှံ့ခြင်း၊ ၄-တွေဝေလျက်သေရခြင်း၊ ၅-ခန္ဓာကိုယ်ပျက်စီး၍ သေပြီးနောက် အပါယ်ဒုဂ္ဂတိဝိနိပါတငရဲ၌ဖြစ်ရခြင်း-ဟူသော မနောဒုစရိုက်ရှိသူ၏ အပြစ်ငါးမျိုးတို့ကိုလည်းကောင်း။
၁-မိမိကိုယ်ကိုမိမိ မစွပ်စွဲခြင်း၊ ၂-ပညာရှိတို့က ဉာဏ်ဖြင့်စိစစ်၍ ချီးမွမ်းခြင်း၊ ၃-ကောင်းသောကျော်စောသံ ပျံ့နှံ့ထွက်ပေါ်ခြင်း၊ ၄-မတွေမဝေသေရခြင်း၊ ၅-ခန္ဓာကိုယ်ပျက်စီး၍ ကွယ်လွန်ပြီး နတ်ပြည်သို့ရောက်ရခြင်း-ဟူသော မနော သုစရိုက်ရှိသူ၏ အကျိုးငါးပါးကိုလည်းကောင်း ကဏှပက္ခ, သုက္ကပက္ခဒေသနာတော်ဖြင့် ရဟန်းတို့အား ဘုရားရှင် ဟောတော်မူသည့်သုတ်။
-အံ၊၂၊၂၃၅။
အင်္ဂုတ္တရနိကာယ အဋ္ဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ၁-မိမိကိုယ်တိုင် မိမိကိုယ်ကိုစွပ်စွဲခြင်း၊ ၂-ပညာရှိတို့က(ဉာဏ်ဖြင့်)စိစစ်၍ ကဲ့ရဲ့ခြင်း၊ ၃-မကောင်းသော ကျော်စောသံ ပျံ့နှံ့ထွက်ခြင်း၊ ၄-မသူတော်တရား၌တည်ခြင်း၊ ၅-သူတော်ကောင်းတရားမှကင်းခြင်း-ဟူသော မနောဒုစရိုက်ရှိသောပုဂ္ဂိုလ်၏ အပြစ်ငါးပါး။
၁-မိမိကိုယ်တိုင် မိမိကိုယ်ကို မစွပ်စွဲခြင်း၊ ၂-ပညာရှိတို့(ဉာဏ်ဖြင့်)စိစစ်၍ ချီးမွမ်းခြင်း၊ ၃-ကောင်းသောကျော်စောသံ ပျံ့နှံ့ထွက်ခြင်း၊ ၄-မသူတော်တရားမှ ကင်းခြင်း၊ ၅-သူတော်ကောင်းတရား၌တည်ခြင်း-ဟူသော မနောသုစရိုက်ရှိသော ပုဂ္ဂိုလ်၏ အကျိုးအာနိသင်ငါးပါးတို့ကို ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။
-အံ၊၂၊၂၃၆-၇။
အံ၊မြန်၊၂၊၃၀၂-၃။
အင်္ဂုတ္တရနိကာယ၊ ပဉ္စကနိပါတ၊ (၂၅) ၅-ဒုစ္စရိတဝဂ္ဂ၊ ဒသမသုတ်။